OpenLLM-France/wikimedia huggingface dataset:
# Hounslow

Hounslow és un districte londinenc, Anglaterra. Exactament de l'àrea coneguda com a Oest de Londres. El districte de Hounslow està format pels següents barris:
* Brentford
* Chiswick
* Cranford
* East Bedfont
* Feltham
* Grove Park
* Gunnersbury
* Hanworth
* Hatton
* Heston
* Hounslow
* Hounslow West
* Isleworth
* Lampton
* Lower Feltham
* North Hyde
* Osterley
* Spring Grove
* Woodlands
A la vegada el districte de Housnlow està dividit en cinc àrees o circumscripcions electorals del districte: Chiswick, Central Hounslow, Isleworth and Brentford, Heston and Cranford i West.
# Houplines

Houplines és un municipi francès, situat a la regió dels Alts de França, al departament del Nord. L'any 2006 tenia 7.607 habitants. Limita al nord amb Ploegsteert (Comines-Warneton), al nord-est amb Frelinghien, a l'oest amb Armentières, a l'est amb Pérenchies, al sud-oest amb La Chapelle-d'Armentières, al sud amb Prémesques i al sud-est amb Pérenchies.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 5.934 | 6.398 | 7.403 | 7.924 | 7.609 | 7.907 | 7.607 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1900-1912 | Emile Sohier | |
| 1912-1925 | Ferdinand Decocq | |
| 1925-1934 | Rémy Jonckhere | |
| 1934-1966 | Georges Baert | SFIO |
| 1966-1977 | Jean-Baptiste Wattez | SFIO |
| 1977-1983 | Paul Coisne | |
| 1983 - | Jacques Deruyter | |
# Illes Amakusa

Les Illes Amakusa o Arxipèlag Amakusa (en japonès: 天草諸島, Amakusa-shotō) són un arxipèlag situat a l'oceà Pacífic occidental, entre la mar de la Xina Oriental i l'illa de Kyūshū, de la qual el separa el mar de Yatsushiro.
Administrativament les Illes Amakusa es divideixen en les ciutats de Amakusa i Kami-Amakusa i la vila de Reihoku (dins del Districte d'Amakusa a la prefectura de Kumamoto) i la vila de Nagashima (dins del Districte d'Izumi a la prefectura de Kagoshima). Aquest darrer municipi tan sols comprèn l'Illa de Nagashima.
# Illes Antípodes

Les Illes Antípodes són un arxipèlag que pertany a Nova Zelanda, inclòs administrativament dins de les illes subantàrtiques de Nova Zelanda. No estan habitades i estan situades a 650 km al sud-est de l'Illa Stewart.L'altitud màxima (402 m) és al Mont Galloway situat a l'illa Antípoda.

## Geografia

L'illa principal fa al voltant de 60 km² de superfície, l'Illa Bollans fa uns (2 km²) a més hi ha nombrosos illots.
L'arxipèlag rep el seu nom del fet d'estar situades aproximadament als antípodes de Londres.

## Ecologia

A escala ecològica, les illes formen part de l'ecoregió de la Tundra de les illes Antípodes subantàrtiques. Les illes estan inscrites a la Llista del Patrimoni Mundial de la UNESCO, juntament amb altres illes subantàrtiques de Nova Zelanda. El grup d'illes és una reserva natural i no hi ha accés públic general. Són el punt de terra més al sud-est del món fora de l'Antàrtida.

## Història

Van ser descobertes el 1800. No va reeixir un intent d'introduir-hi ramat domèstic.
El 1893, el navili Spirit of Dawn encallà a la costa de l'illa. Els onze membres de la tripulació van sobreviure tres mesos alimentant-se d'ocells marins, ja que ignoraven que a l'altra banda de l'illa hi havia un dipòsit d'aliments.

## Referències

* ↑ «Antipodes Island - New Zealand». islandconservation.org. [Consulta: 4 agost 2024].
* ↑ «Antipodes Subantarctic Islands tundra». The Encyclopedia of Earth, May 5, 2014. [Consulta: 4 agost 2024].
* ↑ Crozier, Michael «Antipodean Sensibilities». The South Atlantic Quarterly, 98, 4, 1999, pàg. 839–859. ISSN: 1527-8026.
* ↑ Warham, John; Johns, P. M. «The university of Canterbury antipodes island expedition 1969» (en anglès). Journal of the Royal Society of New Zealand, 5, 2, 01-06-1975, pàg. 103–131. DOI: 10.1080/03036758.1975.10419367. ISSN: 0303-6758.
# Instrument de navegació

«Instrument de navegació» té aquests significats:
* Instruments nàutics
* Instruments de navegació aèria
# Into the Blue 2: The Reef

Into the Blue 2 és una pel·lícula estatunidenca dirigida per Stephen Derek, treta directament en vídeo el 2009. És la continuació d’Into the Blue (2005).

## Argument

Sebastian i Dani, joves casats, són contractats com a submarinistes professionals al si d'una expedició. El seu objectiu: trobar el tresor amagat de Cristòfor Colom. Descobriran ben de pressa que els seus empresaris tenen en realitat altres idees al cap...
La pel·lícula comença a Honolulu, Hawaii. Un noi és contractat per transportar recipients, però en deixar-los escapar-se al mar, és mort.
Sebastian (Chris Carmack) i la seva amiga Dani (Laura Vandervoort) són submarinistes. Per ell, hi ha nombrosos tresors a l'oceà i és investigant des de fa molt de temps el vaixell espanyol San Cristobal.
Sebastian pensa que si troba aquest tresor, li donarà l'oportunitat de portar una vida millor amb Dani.

## Repartiment

* Laura Vandervoort: Dani
* Audrina Patridge: Kelsey
* Chris Carmack: Sebastian
* Mircea Monroe: Kimi
* Mark Kubr: Milos
* Rand Holdren: Avery
* Michael Graziadei: Mace
* Marsha Thomason: Azra

## Enllaços externs

* Into the Blue 2(castellà)
* A estrenos online Arxivat 2010-12-30 a Wayback Machine. (castellà)
# ISO 3166-2:AL

ISO 3166-2:AL és el subconjunt per a Albània de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a Albània, l'estàndard ISO 3166-2, està format per:
* 12 comtats
* 36 districtes
Cada codi es compon de dues parts, separades per un guió. La primera part és AL, el codi ISO 3166-1 alfa-2 per a Albània. La segona part són dos dígits per als comptats i dues lletres per als districtes:
Els codis pels comtats estan assignats per ordre alfabètic en albanès. Excepte per al comtat de Dibër, el codi del qual està assignat basat en la seva capital, Peshkopi i per al districte de Kolonjë el codi del qual està assignat basat en la seva capital, Ersekë.

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA)
Els noms de les subdivisions estan ordenats per ordre alfabètic en albanès: a-c, ç, d, dh, e, ë, f-g, gj, h-l, ll, m-n, nj, o-r, rr, s, sh, t, th, u-x, xh, y-z, zh.

### Comtats

| Codi | Nom de subdivisió (sq) |
| AL-01 | Berat |
| AL-09 | Dibër |
| AL-02 | Durrës |
| AL-03 | Elbasan |
| AL-04 | Fier |
| AL-05 | Gjirokastër |
| AL-06 | Korçë |
| AL-07 | Kukës |
| AL-08 | Lezhë |
| AL-10 | Shkodër |
| AL-11 | Tiranë |
| AL-12 | Vlorë |

### Districtes

| Codi | Nom del districte | Nom del comtat en el que pertany el districte |
| AL-BR | Berat | Comtat de Berat 01 |
| AL-BU | Bulqizë | Comtat de Dibër 09 |
| AL-DL | Delvinë | Comtat de Vlorë 12 |
| AL-DV | Devoll | Comtat de Korçë 06 |
| AL-DI | Dibër | Comtat de Dibër 09 |
| AL-DR | Durrës | Comtat de Durrës 02 |
| AL-EL | Elbasan | Comtat d'Elbasan 03 |
| AL-FR | Fier | Comtat de Fier 04 |
| AL-GR | Gramsh | Comtat d'Elbasan 03 |
| AL-GJ | Gjirokastër | Comtat de Gjirokastër 05 |
| AL-HA | Has | Comtat de Kukës 07 |
| AL-KA | Kavajë | Comtat de Tiranë 11 |
| AL-ER | Kolonjë | Comtat de Korçë 06 |
| AL-KO | Korçë | Comtat de Korçë 06 |
| AL-KR | Krujë | Comtat de Durrës 02 |
| AL-KC | Kuçovë | Comtat de Berat 01 |
| AL-KU | Kukës | Comtat de Kukës 07 |
| AL-KB | Kurbin | Comtat de Lezhë 08 |
| AL-LE | Lezhë | Comtat de Lezhë 08 |
| AL-LB | Librazhd | Comtat d'Elbasan 03 |
| AL-LU | Lushnjë | Comtat de Fier 04 |
| AL-MM | Malësi e Madhe | Comtat de Shkodër 10 |
| AL-MK | Mallakastër | Comtat de Fier 04 |
| AL-MT | Mat | Comtat de Dibër 09 |
| AL-MR | Mirditë | Comtat de Lezhë 08 |
| AL-PQ | Peqin | Comtat d'Elbasan 03 |
| AL-PR | Përmet | Comtat de Gjirokastër 05 |
| AL-PG | Pogradec | Comtat de Korçë 06 |
| AL-PU | Pukë | Comtat de Shkodër 10 |
| AL-SR | Sarandë | Comtat de Vlorë 12 |
| AL-SK | Skrapar | Comtat de Berat 01 |
| AL-SH | Shkodër | Comtat de Shkodër 10 |
| AL-TE | Tepelenë | Comtat de Gjirokastër 05 |
| AL-TR | Tiranë | Comtat de Tiranë 11 |
| AL-TP | Tropojë | Comtat de Kukës 07 |
| AL-VL | Vlorë | Comtat de Vlorë 12 |

## Vegeu també

* Organització territorial d'Albània

## Enllaços externs

* ISO Online Browsing Platform: AL (Plataforma Online d'Exploració ISO: AL) (anglès)
* Divisions administratives d'Albània, Statoids.com (anglès)
# ISO 3166-2:AQ

ISO 3166-2:AQ és el subconjunt per a l'Antàrtida de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment l'Antartida no té cap divisió territorial que conformi el seu codi ISO 3166-2.
L'Antàrtida està definida com el territori a partir del paral·lel 60° sud, que no és el mateix que Cercle polar antàrtic. El codi assignat oficialment de l'estàndard ISO 3166-1 alfa-2 és AQ.

## Vegeu també

* Reclamacions territorials de l'Antàrtida.

## Enllaços externs

* ISO Online Browsing Platform: AQ (Plataforma Online d'Exploració ISO: AQ) (anglès)
* Reclamacions territorials de l'Antàrtida, Statoids.com (anglès)
# Ijebu

«Ijebu» té aquests significats:
* Regne d'Ijebu, a Nigèria
* Ijebu Ode, capital del regne d'Ijebu
# Impunitat

Impunitat és una excepció de càstig o fuita de la multa que implica una falta o delicte. En el dret internacional dels drets humans, es refereix a la impossibilitat de portar als violadors dels drets humans davant la justícia i, com a tal, constitueix en si mateixa una negació a les seves víctimes del seu dret a ser reparades. La impunitat és especialment comuna en països que manquen d'una tradició de l'imperi de la llei, pateixen corrupció política o tenen arrelats sistemes de mecenatge polític, o on el poder judicial és feble o les forces de seguretat estan protegides per jurisdiccions especials o immunitats.
El Conjunt de principis per a la protecció i la promoció dels drets humans mitjançant la lluita contra la impunitat, promulgat per la Comissió de Drets Humans de les Nacions Unides el 8 de febrer de 2005, defineix la impunitat com:
| « | [L]a inexistència, de fet o de dret, de responsabilitat penal per part dels autors de violacions, així com de responsabilitat civil, administrativa o disciplinària, perquè escapen a tota recerca amb la intenció de la seva inculpació, detenció, processament i, en cas de ser reconeguts culpables, condemna a penes apropiades, fins i tot a la indemnització del dany causat als seus víctimes | » |
El primer principi del mateix document estableix que:
| « | La impunitat constitueix una infracció de les obligacions que tenen els Estats d'investigar les violacions, adoptar mesures apropiades respecte dels seus autors, especialment en l'esfera de la justícia, perquè les persones sospitoses de responsabilitat penal siguin processades, jutjades i condemnades a penes apropiades, de garantir a les víctimes recursos eficaços i la reparació dels perjudicis soferts de garantir el dret inalienable a conèixer la veritat i de prendre totes les mesures necessàries per evitar la repetició d'aquestes violacions. | » |
Les comissions de la veritat i reconciliació són freqüentment establertes per nacions que venen sortint de períodes marcats per les violacions als drets humans —cops d'estat, dictadures militars, guerres civils, etc.—– amb la finalitat d'esclarir els esdeveniments del passat. Si bé aquest tipus de mecanismes poden ajudar en el processament final dels crims i el càstig dels culpables, sovint han estat criticats per la perpetuació de la impunitat en permetre que els infractors busquin la protecció en les lleis d'amnistia que hagin estat promulgades.
L'objectiu principal de l'Estatut de Roma, constitutiva de la Cort Penal Internacional, que va ser adoptada el 17 de juliol de 1998 i va entrar en vigència l'1 de juliol de 2002, és "posar fi a la impunitat dels autors d'aquests crims i a contribuir així a la prevenció de nous crims".

## Referències

* ↑ «Conjunto de principios actualizado para la protección y la promoción de los derechos humanos mediante la lucha contra la impunidad». Derechos.org.
* ↑ «Estatut de Roma de la Cort Penal Internacional». ICRC.

## Vegeu també

* Corrupció
# Isoperla retroloba

Isoperla retroloba és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* 1 2 Wu, C.F., 1938. Bull. Pek. Soc. Nat. Hist. 13(1):58.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:417.

## Enllaços externs

* Encyclopedia of Life (anglès)
* BioLib (anglès)
# Isoperla rhododendri

Isoperla rhododendri és una espècie d'insecte plecòpter pertanyent a la família dels perlòdids.

## Descripció

* Els adults presenten una longitud corporal de 9-13 mm, el cap fosc i les ales de color groc verdós.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba al Caucas.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Zhiltzova, 1956. Entomol. Obozr. 35:659-670.
* ↑ Catalogue of Life (anglès)
* ↑ uBio (anglès)
* 1 2 RareSpecies.ru (rus)
* 1 2 Plecoptera Species File (Version 1.1/4.0) (anglès)
* ↑ GBIF (anglès)

## Bibliografia

* Illies, 1966. Das Tierreich 82:417.
* Zwick, P., 1973. Das Tierreich 94:250.
* Sartori, Membiela Iglesia, C. Ravizza, Sánchez-Ortega & P. Zwick, 1990. Bull. Soc. Vaud. Sci. Nat. 80(2):170.
* Zhiltzova, 1995. Katalog tipovykh ekzemplyarov kollektsii zoologicheskogo instituta RAN. Vesnyanki (Plecoptera) (Catàleg d'exemplars tipus a la col·lecció de l'Institut Zoològic de l'Acadèmia Russa de les Ciències. Plecoptera), 10.

## Enllaços externs

* BioLib (anglès)
* Perlodidae Species Listing (anglès)
# Jaciment de Les Moreres

Les Moreres és un jaciment arqueològic d'època paleolítica, situat al terme municipal de Granyena de les Garrigues, a l'oest de la comarca de les Garrigues.

## Descripció

El jaciment de Les Moreres és datat del 90.000 a 3.000 a.n.e, durant el Paleolític Mitjà. Altres fonts indiquen una datació neolítica. Es troba a un extrem del terme de Granyena, molt a prop del terme de El Soleràs. Aquest jaciment està situat en un terreny de terrasses baixes cultivades d'oliveres i ametllers, a les vores de les terrasses presenta afloraments d'aigua.
Actualment el jaciment està destruït per l'extracció de graves.

## Troballes arqueològiques

El jaciment és un lloc d'habitació sense restes d'estructures. Durant unes prospeccions superficials, van aparèixer més de cent peces de silex, esclats, microlits, fragments de làmines, diversos nuclis i un esclat de quarsita. Algunes d'aquestes peces presenten retocs.

## Vegeu també

* Prehistòria a Catalunya
* Paleolític
* Neolític

## Referències

* ↑ Esquerda, Mateu «El Poblament prehistòric al terme de Granyena de les Garrigues : exposició d'unes activitats de recerca.». I Trobada d'Estudiosos de la comarca de les Garrigues, 01-09-1997, pàg. 293.
* 1 2 «Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya» (en català). [Consulta: 15 maig 2015].

## Bibliografia

* ESQUERDA, M.. "El poblament prehistòric al terme de Granyena de les Garrigues (Exposició d'unes activitats de recerca)". I Trobada d'Estudiosos de la comarca de les Garrigues. p.181-201.
* ESQUERDA, M.. "Recerques arqueològiques a la Vall Major". III Trobada d'estudiosos de la comarca de les Garrigues. p.149-173.
* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya (eGipci)
# Ioannis Khrissafis

Ioannis Khrissafis (en grec Ιωάννης Χρυσάφης, Atenes, 1873 – 12 d'octubre de 1932) va ser un gimnasta, professor i escriptor grec que va prendre part en els Jocs Olímpics de 1896, a Atenes. A banda de la seva activitat com a esportista fou un dels primers professors d'educació física a Grècia i va promocionar l'esport escolar per damunt de la competició esportiva. Va traduir al grec molts llibres de normatives esportives d'equip (futbol, bàsquet, voleibol) i va introduir el sistema suec de gimnàstica a Grècia.
Als Jocs de 1896 va disputar la prova de barres paral·leles per equip, formant part de l'equip Ethnikos Gymnastikos Syllogos, que finalitzà en la tercera posició final, per la qual cosa aconseguí una medalla de bronze.

## Referències

* ↑ Εξπρές Arxivat 2013-10-16 a Wayback Machine., ΤΑ 109 ΕΛΛΗΝΙΚΑ ΜΕΤΑΛΛΙΑ ΣΤΟΥΣ ΟΛΥΜΠΙΑΚΟΥΣ ΑΓΩΝΕΣ, 4 agost 2008. [Les medalles gregues als Jocs Olímpics]
# Jaroslav Burgr

Jaroslav Burgr (Velké Přítočno, 7 de març de 1906 - ?, 15 de setembre de 1986) fou un futbolista txec de les dècades de 1930 i 1940.
Fou 57 cops internacional amb la selecció de Txecoslovàquia, amb la qual participà en els Mundials de 1934 i 1938. Pel que fa a clubs, la major part de la seva carrera la passà a l'AC Sparta Praga.

## Referències

* ↑ Jaroslav Burgr - estadístiques internacionals al lloc web de l'Associació de Futbol de la República Txeca (txec)
* ↑ «Biografia». spartaforever.cz. [Consulta: 9 abril 2017].
* ↑ «Perfil». national-football-teams.com. [Consulta: 9 abril 2017].
# Jaroslav Drobný (futbolista)

Jaroslav Drobný (18 d'octubre de 1979) és un exfutbolista txec que jugava com a porter.

## Referències

* ↑ «Jaroslav Drobny signs». Fulham Official Website, 10-06-2005.
* ↑ «Drobnu goes Dutch». Fulham Official Website, 01-02-2006.
* ↑ «Drobny hängt bei Werder noch ein Jahr dran» (en alemany). kicker Online, 23-06-2017.
# Jed Steer

Jed John Steer (22 de setembre de 1992) és un futbolista professional anglès que juga com a porter pel Peterborough United.

## Referències

* ↑ «Jed Steer». Aston Villa F.C.. [Consulta: 17 agost 2019].
* ↑ «Jed Steer: Overview». Premier League. [Consulta: 17 agost 2019].
# Jed Sunden

Jed Sunden (10 de setembre de 1970), de nom ucraïnès Джед Санден, és un magnat dels mitjans de comunicació ucraïnès d'origen nord-americà. És el fundador i antic propietari del holding mediàtic KP Media (va vendre la UMH de Lozhkin i Lozhkin la va revendre a Kurchenko el 2013). Des de l'agost de 2012 finançava l'ONG FEMEN. I segons algunes fonts, Jed Sunden va finançar Femen fins al 2011.
A principis dels 90 va arribar a Ucraïna i va començar a publicar. Inicialment, va ser per un diari per a estrangers Kyiv Post, més tard altres publicacions i llocs web. Només tenia 8.000 dòlars de capital inicial amb ell.
L'any 2000 va ser declarat persona non grata a Ucraïna, però després de la intervenció del Departament d'Estat dels EUA va poder entrar de nou al país.

## Referències

* ↑ «Стали известны спонсоры и гонорары Femen», 27-09-2012. Arxivat de l'original el 30 octubre 2012. [Consulta: 9 març 2022].
* ↑ «Журналістка стала FEMENісткою і дізналась, яка зарплатня за оголені груди». Українська правда, 21-09-2012 [Consulta: 9 març 2022].
* ↑ «Джед Санден: «Время очень хорошее»». Детектор медіа, 06-09-2004 [Consulta: 9 març 2022].
* ↑ Лещенко, Сергій «Петро Порошенко купив Корреспондент?». Українська правда, 04-04-2011 [Consulta: 9 març 2022].
# Jef Demuysere

Jef Demuysere (Wervik, 22 d'agost de 1907 - Anvers, 2 de maig de 1969) és un ciclista belga que fou professional entre 1928 i 1938, que va guanyar catorze 14 curses. Destaquen les seves bones actuacions a les Grans Voltes. Al Tour de França va finir dues vegades tercer de la classificació general, el 1929 i 1930 i una segon (1931), a banda de guanyar tres etapes; mentre que al Giro d'Itàlia ho feia dues vegades en segona posició (1932, 1933). El 1934 guanyà la Milà-San Remo.
A la ciutat de Wervik, un monument de bronze i un carrer recorda el fill predilecte, títol que va rebre pòstumament el 2007.

## Palmarès

* 1926
** 1r de la París-Arràs
* 1927
** 1r del Tour des Flandres dels Independents
* 1929
** 1r de la París-Longwy
** 1r del Gran Premi de Lilla
** 1r a Wervik
** Vencedor d'una etapa al Tour de França
* 1930
** 1r del Circuit de Morbihan
* 1931
** 1r del Tour de Flandes
** Vencedor de 2 etapes al Tour de França
* 1932
** Campió de Bèlgica de ciclo-cross
* 1933
** Vencedor d'una etapa de la Volta a Catalunya
* 1934
** 1r de la Milà-San Remo
* 1935
** 1r del Premi de Poperinge

## Resultats al Tour de França

* 1929. 3r de la classificació general i vencedor d'una etapa
* 1930. 3r de la classificació general
* 1931. 2n de la classificació general i vencedor de dues etapes
* 1932. 8è de la classificació general

## Resultats al Giro d'Itàlia

* 1932. 2n de la classificació general
* 1933. 2n de la classificació general
* 1934. 11è de la classificació general
* 1935. 40è de la classificació general

## Referències

* ↑ Evr «Jef Demuysere won Milaan-San Remo». Het Nieuwblad, 25-03-2014.
* ↑ De Block, Erik ««In die tijd was de koers nog echt hard labeur»: 90 jaar geleden won Jef Demuysere Milaan-San Remo [En aquell moment la cursa encara era un matament»: fa 90 anys Jef Demuysere va guanyar Milà-San Remo]» (en neerlandès). Krant van West-Vlaanderen, 14-03-2024 [Consulta: 29 juny 2024].
* ↑ Holderbeke, Patrick «Jef Demuysere postuum ereburger van Wervik». De Standaard, 13-04-2007.

## Enllaços externs

* Palmarès de Jef Demuysere (francès)
# Prunella Clough

Prunella Clough (Chelsea, Londres, 11 de novembre de 1919 – 26 de desembre de 1999) va ser una artista britànica. Clough va néixer en el si d'una família de classe mitjana alta acomodada. Va estudiar inicialment en privat amb el seu pare, el poeta Eric Taylor, abans d'inscriure's a l'Escola d'Art de Chelsea el 1937. La seva tia era la dissenyadoar irlandesa Eileen Gray. A més del servei a la guerra, va pintar a temps complet fins a la seva mort el 1999 i va complementar els seus ingressos com a professora de les escoles d'art de Wimbledon i Chelsea. Clough va pintar paisatges industrials després de a Segona Guerra Mundial a la Gran Bretanya. Va morir el 26 de desembre de 1999, amb 80 anys, després d'una batalla contra el càncer.

## Premis i reconeixements

* Premi Midsummer de la City de Londres (1977)
* Premi Jerwood Prize de pintura (1999)
* Va declinar l'OBE el 1968 i el CBE.

## Selecció d'exhibicions

* Leger Gallery (1947)
* Roland, Browse and Delblanco (1949)
* Leicester Galleries (1953)
* Whitechapel Gallery, Londres (1960), la primera exposició retrospectiva
* Grosvenor Gallery (1964, 1968)
* Sheffield (1972)
* Serpentine (1976)
* Perth (1974)
* Edinburgh (1976)
* Aberdeen (1981)
* Hiroshima (1988)
* the Olympia (2004, retrospectiva)
* Tate Gallery (2007, retrospectiva)

## Col·leccions públiques

* Art Gallery of New South Wales
* Falmouth Art Gallery, Cornwall
* Clare College, Cambridge.

## Referències

* ↑ Who's Who, 1971, p. 611
* ↑ Adams, Peter.
* ↑ Debrett's People of Today, 1992, p. 390
* ↑ Prunella Clough, Tufnell, B. (Ed) (2007, London, Tate Publishing)
* ↑ "The painting prize that got it right" Arxivat 2016-09-16 a Wayback Machine., The Telegraph dated 22 September 1999, published by Telegraph Media Group Limited.
* ↑ Prunella Clough : a retrospective exhibition, Whitechapel Art Gallery, London, September - October 1960. Whitechapel Art Gallery, 1960. OCLC 10856536.
* ↑ «Artist WebSite». Arxivat de l'original el 2007-05-19. [Consulta: 19 juny 2016].
* ↑ Tate Gallery exhibitions

## Bibliografia

* Prunella Clough, Bancs, R. (Ed.) (2003, Londres, Annely Judes de Belles arts), ISBN 1-870280-99-7
# Prairie

* Per a altres significats, vegeu «Prairie du Rocher».
Prairie és una comunitat no incorporada al Comtat de Randolph (Illinois, EUA). Prairie és a 4 milles (6.4 km) al sud-est de Red Bud.

## Notes

* ↑ «Prairie». Geographic Names Information System, Servei Geològic dels Estats Units.